N3 gesluit na polisie-skieteryDie toneel op die N3 in Modderfontein, Gauteng Foto: @itrafficgp, Twitter Twee polisiebeamptes is glo Sondag tydens ŉ skietery met misdadigers op die N3 naby Modderfontein in Gauteng geskiet. Eyewitness News het berig die twee beamptes is met ŉ helikopter na ŉ nabygeleë hospitaal geneem. Maj. Mack Mngomezulu, woordvoerder van die polisie, het aan Maroela Media gesê hy is nog op pad na die toneel en kan nog nie verdere inligting bekend maak nie. Die snelweg is gesluit sodat die helikopter kon land en verkeer word erg ontwrig in die omgewing. Motoriste word aangeraai om alternatiewe roetes te gebruik.